ஆடாதோடைச் சூரணம் செய்யும் முறை ஆடாதோடை வேர்ப்பட்டை 2 பலம், ஆடாதோடைப்பூவின் கதிர் 4 பலம், பேரரத்தை,  சிற்றரத்தை, வாய்விளங்கம், சிறு தேக்கு, கோரைக்கிழங்கு, இச்சிப்பட்டை, கரிமஞ்சள், மிளகு, கண்டங்கத்திரி உலர்ந்த இலை ஆகியவைகளில் ஒவ்வொன்றிலும் 1 பலம்., காஞ்சொறிவேர், தூதுவளை உலர்ந்த இலை வகைக்கு 2 பலம்., அரிசித்திப்பிலி 3 பலம், கோஷ்டம், காட்டாத்திப்பூ வகைக்கு அரை பலம் இவைகளை நன்றாக இடித்துச் சூரணம் செய்து அத்துடன் அரை பலம் சாம்பிராணிப் பதங்கம் கூட்டிக்கலந்து புட்டியில் வைத்துக்கொள்ளவேண்டும்...இந்தச் சூரணத்தில் வேளைக்கு  1/8 ரூபாய் எடை பாலில் கலக்கித்  தினமும் இரண்டு வேளை பத்து முதல் இருபது நாட்கள்வரை கொடுத்துவர சீதளசம்பந்தத்தினால் உண்டான சுவாசகாசம், இரைப்பிருமல் போகும்.                                                                              ஆடாதோடை இலைகளைப்பற்றிய விளக்கங்களுக்கு இங்கு சொடுக்கவும்.. ஆமணக்கின்  இலையால் காமாலை, மூலக்கடுப்பு, வயிற்று வலி நீங்கும்...குழந்தைகளுக்குப் பாலூட்டும் பெண்களுக்குப் பாற்சுரப்பு உண்டாக்கும்... ஆமணக்கு இலையின் மீது சிற்றாமணக்கு நெய் தடவி நெருப்பனலில் வதக்கிப் பால் வற்றியப் பெண்களின் முலைகளுக்கு வைத்துக்கட்ட பாற்சுரப்பு உண்டாகும்... இந்த இலையை சிறு சிறு துண்டுகளாக அரிந்து சிற்றாமணக்கு நெய் விட்டுப் பிசறி வதக்கி சீலையில் முடிச்சுக் கட்டித் தாளக்கூடியச் சூட்டில் ஆசனத்திற்கு ஒற்றடம் கொடுத்து, பின்னர் அந்த இலையையே ஆசனத்தில் வைத்துக்கட்டினால் மூலக்கடுப்பு நீங்கும்...